Έχοντας ως όραμα την λειτουργικότερη δομή της κοινωνίας, η Unique Minds αποτελεί έναν καινοτόμο οργανισμό που στοχεύει να δώσει απαντήσεις στην ακαδημαϊκή αναζήτηση μαθητών και νέων παιδιών. Προσανατολίζοντας, συμβου-λεύοντας και κυρίως επικοινωνώντας το εκάστοτε αντικείμενο σπουδών, έχει σαν στόχο τον εφοδιασμό των πανεπιστημιακών ιδρυμάτων με συνειδητοποιημένους φοιτητές και την κοινωνία με ολοκληρωμένους πολίτες.

Μπορεί κάποιος να επικοινωνήσει με τη Μ.Κ.Ο. στη σελίδα της στο facebook (<https://www.facebook.com/UniqueMindsGR/>), αποστέλλοντας mail([info@-uniqueminds.gr](mailto:info@-uniqueminds.gr))ή μήνυμα στο messenger.

Οι εθελοντές – φοιτητές της Οργάνωσης κάνουν uniquevisits σε σχολεία – σε ολόκληρη την Ελλάδα, οργανώνουν τις UniqueDays στις σχολές της Τριτοβάθμιας εκπαίδευσης [Πολυτεχνικές σχολές, επαγγελμάτων Υγείας, Οικονομικών και ανθρωπιστικών σπουδών] και είναι πρόθυμοι να απαντήσουν σε οποιαδήποτε ερώτηση που μπορεί να θέσετε. Μπορείτε να ακολουθείτε τη σελίδα τους στο facebook ή στο instagram([uniqueminds\_gr](https://l.facebook.com/l.php?u=http%3A%2F%2Finstagram.com%2Funiqueminds_gr%3Ffbclid%3DIwAR0cmSemUoLdyhappmHioNeq8cgHf3GPAyfDFBL_cYH6eXPTSbvrcJV5Cp8&h=AT2LEfhJ4hk_G2YT1V2lajd4k_ar0ovSu_3J8GYNZmsHYRjTrcteW9f-lVN4MIHZa6XZHrik3umSr5QEdJ4dTeph5mRlLEQ0J_0lI7Nu1SShOlhbSpL9_qgsmvXcJib_9d_8vItmPTIvzj2MWH0YUA" \t "_blank))για να ενημερώνεστε για κάθε νέα δράση τους.

Η ψηφιακή πλατφόρμα 100 mentorsσυνδέει μαθητές από δημόσια σχολεία ανά την Ελλάδα με επαγγελματίες/επιστήμονες/ακαδημαϊκούς από όλο τον κόσμο, με τη βοήθεια της τεχνολογίας. Αναζητήστε στο google τη διεύθυνση <https://platform.100mentors.com>. Kάντε την εγγραφή του σχολείου σας χρησιμοποιώντας το mail του σχολείου. Ένας εκπρόσωπος της ομάδας θα επικοινωνήσει μαζί σας με μήνυμα και θα σας ενημερώσει για το πρόγραμμα. Μπορείτε να προσκαλέσετε μέσω της πλατφόρμας κι άλλους συναδέλφους ή μαθητές σας.

Το πρόγραμμα προβλέπει μία δοκιμαστική συνεδρία 40 λεπτών με έναν μέντορα πάνω σε θέμα που επιλέγετε εσείς, ώστε να γνωρίσετε το πρόγραμμα και να αποφασίσετε ότι πραγματικά ενδιαφέρεστε να συμμετάσχετε. Εφόσον όλα πάνε καλά, ακολουθεί μια περίοδος αναμονής για να εγκριθεί η ένταξή σας στο πρόγραμμα. Ο χρόνος της αναμονής είναι απροσδιόριστος. Επειδή πρόκειται για εθελοντικό πρόγραμμα περιμένετε μέχρι να βρεθούν πόροι για να απορροφηθούν και άλλα σχολεία. Στο διάστημα αυτό το πρόγραμμα πραγματοποιεί δράσεις, στις οποίες μπορείτε να δηλώσετε συμμετοχή και ίσως να επιλεγείτε. Για παράδειγμα τον Μάιο του 2022 έγινε το πρόγραμμα «Jobhaς nogender» με την αρωγή της Τράπεζας Πειραιώς.

Εφόσον κάποιο σχολείο ενταχθεί στο πρόγραμμα κανονικά, μπορεί να κάνει ανά σχολικό έτος τουλάχιστον 9 συνεδρίες 40 λεπτών με την ενεργό συμμετοχή των μαθητών, οι οποίοι μπορούν να θέσουν τα δικά τους ερωτήματα στον μέντορα.

Το εύρος των θεμάτων που καλύπτονται από την πλατφόρμα, αλλά και η σπουδαιότητα των μεντόρων που συμμετέχουν είναι εντυπωσιακά και γίνονται άμεσα αντιληπτά, αν κάποιος περιηγηθεί στην πλατφόρμα.

Τέλος, οι μαθητές σας που θα εγγραφούν στην πλατφόρμα μπορούν να θέσουν τα ερωτήματα που τους απασχολούν σχετικά με την επαγγελματική τους πορεία σε σύντομα βίντεο και να λάβουν απαντήσεις σε δίλεπτα βιντεάκια από μέντορες από όλο τον κόσμο. Τα βιντεάκια αυτά δημιουργούν ένα είδος «βιβλιοθήκης», στην οποία μπορούν να ανατρέχουν όποτε το χρειάζονται.